b'\n_START_ARTICLE_\nLorenzo Bartolini\n_START_SECTION_\nBiografia\n_START_PARAGRAPH_\nEs va formar a l\'Acad\xc3\xa8mia de Belles Arts de Flor\xc3\xa8ncia i va practicar l\'escultura en marbre i en alabastre. Al 1799 va tenir una estada a Par\xc3\xads, rebent importants enc\xc3\xa0rrecs, com  un dels baixos relleus de la Columna Vend\xc3\xb4me, per a la pla\xc3\xa7a Vend\xc3\xb4me, que celebrava la batalla d\'Austerlitz, i un bust de Napole\xc3\xb3 Bonaparte, que va agradar molt al general. Va assistir a l\'estudi que Jacques-Louis David tenia en el Palau del Louvre. _NEWLINE_Gr\xc3\xa0cies a la intervenci\xc3\xb3 d\'Elisa Bonaparte, germana de Napole\xc3\xb3, va ser nomenat professor d\'escultura a l\'Acad\xc3\xa8mia de Belles Arts de Carrara en 1807 \xe2\x80\x94malgrat la resist\xc3\xa8ncia de l\'ambient acad\xc3\xa8mic local\xe2\x80\x94 i es va convertir en l\'escultor oficial de la casa de Bonaparte, per a la que va fer nombrosos retrats: busts i est\xc3\xa0tues, entre elles una colossal de Napole\xc3\xb3,en aquell temps ja Emperador, que anava a col\xc2\xb7locar-se a Liorna, per\xc3\xb2 que va acabar a Bastia._NEWLINE_El 1815, despr\xc3\xa9s de la caiguda de Napole\xc3\xb3, va regressar a Flor\xc3\xa8ncia. No van ser anys f\xc3\xa0cils per a l\'escultor, que va tenir problemes per les seves idees pol\xc3\xadtiques bonapartistes i per les seves idees art\xc3\xadstiques, contr\xc3\xa0ries al r\xc3\xadgid neoclassicisme m\xc3\xa9s acad\xc3\xa8mic, que encara imitava l\'estil d\'Antonio Canova. _NEWLINE_Tanmateix, alguns estrangers acabalats ho van subvencionar i li van fer enc\xc3\xa0rrecs. Tamb\xc3\xa9 va produir c\xc3\xb2pies d\'escultures antigues, que els arist\xc3\xb2crates de pas per Roma acostumaven a endur-se com record. Entre els seus clients es va contar Carlos Miguel Fitz-James, XIV duc d\'Alba, per la qual cosa diverses obres seves es conserven en el Palau de Ll\xc3\xadria (Madrid). _NEWLINE_Des de 1830 es va dedicar al prestigi\xc3\xb3s enc\xc3\xa0rrec dels fills del pr\xc3\xadncep rus Nicola Demidoff d\'esculpir un monument en mem\xc3\xb2ria del seu pare, que es troba a la pla\xc3\xa7a Demidoff de Flor\xc3\xa8ncia des de 1871. L\'obra, composta per cinc grups i figures, va ser acabada pel seu alumne Romano Romanelli. La millor figura \xc3\xa9s la Beneficenza, esculpida completament per Bartolini, qui va usar un marbre molt preat, el zuccherino, per\xc3\xb2 molt fr\xc3\xa0gil, pel que va caldre cobrir les escultures amb una marquesina des d\'aquella \xc3\xa8poca. _NEWLINE_Va ser tamb\xc3\xa9 docent a l\'Acad\xc3\xa8mia de Belles Arts de Flor\xc3\xa8ncia des de 1839, lluitant per difondre un estil d\'escultura m\xc3\xa9s lligat a la vitalitat naturalista, l\'anomenat purisme, per damunt de l\'idealisme acad\xc3\xa8mic. Va ser famosa la classe en qu\xc3\xa8 va presentar als estudiants un model geperut, indicant-ho, en el seu g\xc3\xa8nere, com si fos un "exemplar". _NEWLINE_La seva obra m\xc3\xa9s coneguda i imitada \xc3\xa9s La Fiducia in Dio \xe2\x80\x94La fe en D\xc3\xa9u\xe2\x80\x94 (1835), conservada al Museu Poldi Pezzoli de Mil\xc3\xa0, que s\'aparta clarament de l\'escultura del neoclassicisme, cercant una inspiraci\xc3\xb3 m\xc3\xa9s natural. Representa una nena agenollada  mentre mira al cel; es diu que la idea d\'aquest posat, a m\xc3\xa9s a m\xc3\xa9s d\'estar inspirada en la Magdalena penitent de Canova, li va arribar a l\'artista mirant la model que es relaxava cansadament despr\xc3\xa9s de passar hores posant. L\'escultura va ser encarregada per Rosina Trivulzio Poldi Pezzoli, la fam\xc3\xadlia de la qual ja havia demanat a l\'artista un bust della Marchesa, la qual, despr\xc3\xa9s d\'haver quedat v\xc3\xaddua del seu marit Giuseppe Poldi Pezzoli el 1833, veia la figura com una imatge per consolar-se pel seu abandonament en la fe despr\xc3\xa9s del dol. L\'obra va inspirar tamb\xc3\xa9 un fam\xc3\xb3s sonet al poeta Giuseppe Giusti. _NEWLINE_La seva \xc3\xbaltima obra important va ser el monument sepulcral de la princesa polonesa Sofia Zamoyski, per a la Bas\xc3\xadlica de la Santa Creu, en el qual va treballar, al costat d\'alguns ajudants, des de 1837 fins a 1844. El conjunt dels models i estudis en guix presents en el seu estudi van ser col\xc2\xb7locats en la Gipsoteca Bartolini, creada a prop\xc3\xb2sit per a l\'\xc3\xbas dels estudiants de l\'Acad\xc3\xa8mia de Belles Arts. Actualment forma part de la Galleria dell\'Accademia de Flor\xc3\xa8ncia._NEWLINE_Va rebre sepultura en la capella de Sant Lluc de la Bas\xc3\xadlica de la Sant\xc3\xadssima Anunciada (Flor\xc3\xa8ncia), encara que una l\xc3\xa0pida en el seu honor es troba tamb\xc3\xa9 en la Bas\xc3\xadlica de la Santa Creu.'